Kabupatén Jepara - Wikipédia

# Kabupatén Jepara

### Ti Wikipédia, énsiklopédi bébas

Kabupatén Jepara
Gambar:Kabjepara.jpg Lambang Kabupatén Jepara
Gambar:Locator kabupaten jepara.gif Peta lokasi Kabupatén Jepara
Motto | Trus Karyo Tataning Bumi (tina Basa Jawa nu hartina "Terus makarya ngawangun daerah")
Propinsi | Jawa Tengah
Ibukota | Jepara
Lega Wilayah | 1.004,16 km²
Kordinat | -
Pangeusi |
· Jumlah | 1.037.000 (2003)
· Kapadetan | 1.033 jiwa/km²
Administratif |
· Kacamatan | 14
· Désa/ kalurahan | -
Dasar hukum | UU No. 13/1950
Tanggal | -
Bupati | Hendro Martoyo (2001-...)
Kode area telepon | 0291 (daratan), 0297 (Karimunjawa)
DAU | Rp. 276.946.000.000

Situs web resmi: http://www.jepara.go.id

Kabupatén Jepara, nyaéta salasahiji kabupatén di Propinsi Jawa Tengah. Ibukotana nyaéta Jepara. Kabupatén ieu wawatesan jeung Laut Jawa di beulah kulon jeung kalér, Kabupatén Pati jeung Kabupatén Kudus di beulah wétan, sarta Kabupatén Demak di beulah kidul. Wilayah Kabupatén Jepara oge ngawengku Kapuloan Karimunjawa nu aya di Laut Jawa.

Jepara kasohor minangka kota ukiran, sabab di Jepara aya séntra karajinan ukiran kayu nu geus kawentar nepi ka mancanagara. Puseur karajinan ieu aya di Kacamatan Tahunan jeung Jepara. Lian ti éta, Jepara ogé mangrupakeun kota kalahiran pahlawan wanoja Indonésia R.A. Kartini.

## [édit] Géografi

Kabupatén Jepara aya di pantura wétan Jawa Tengah, numana beulah kulon jeung kaléreunnana diwawatesan ku laut. Beulah wétan wewengkon kabupatén ieu mangrupakeun daérah pagunungan.

Wilayah Kabupatén Jepara ogé ngawengku Kapuloan Karimunjawa, nyaéta gugusan pulo-pulo di Laut Jawa. Dua pulo panggedéna nyaéta Pulo Karimunjawa jeung Pulo Kemujan. Sabagian gedé wewengkon Karimunjawa ditangtayungan ku Cagar Alam Laut Karimunjawa. Pikeun nyabrang ka kapuloan ieu, disadiakeun kapal ferry nu indit ti Palabuan Jepara. Karimunjawa ogé miboga lapangan terbang perintis nu didarati pesawat leutik ti Semarang.

## [édit] Babagian administratif

Kabupatén Jepara ngawengku 14 kacamatan, nu kabagi deui jadi sajumlah désa jeung kelurahan. Puseur pamaréntahannana aya di Kacamatan Jepara.

## [édit] Pariwisata

- Musieum R.A. Kartini di Jepara
- Basisir Kartini di Jepara
- Bénténg Portugis di Ujung Watu
- Basisir Tirto Samudro (Pantai Bandengan)
- Pulo Panjang
- Pulo Karimunjawa jeung gugusannana
- Goa Tritis
- Curug Songgolangit
- Puseur Tenun Iket Troso di Ds. Troso Kac. Pecangaan

Disalin ti "http://su.wikipedia.org../../../k/a/b/Kabupat%C3%A9n_Jepara_2c1a.html"

Kategori: Kabupatén di Indonésia | Kabupatén di Jawa Tengah | Kabupatén Jepara

##### Views

- Artikel
- Sawala
- Révisi kiwari

##### Sungsi

##### Basa séjén

- Bahasa Indonesia
- Basa Jawa
- Bahasa Melayu